Чаткал райондук суу чарба башкармасы
Чаткал райондук суу чарба башкармасы 1980-жылы Чаткал райондук сугат системасы болуп уюшулган; 1987-жылдан Чаткал райондук өндүрүштүк оңдоп иштетүү бирикмеси деп аталган; 1993-жылдан азыркы атында.

 Ишкананын негизги функциясы: каналдарды пайдалануу жана калкка сугат үчүн суу жеткизүү.
 Ички чарбалык каналдарды пайдалануучуларга техникалык жактан жардам көрсөтүү; суу ресурстарын пайдалануучуларга көзөмөл жүргүзүү.
 Райондун аймагында 194 км аралыкта канал, анын ичинен чарба аралык 47 км, ички чарбалык 147 км.
 Жалпы сугат жер 6019 га. Алар - “Афлатун”, “Арпа-Төктү”, “Аюу-Чачы”, КууТал”, “Ак-Суу”, “Чакмак-Суу”, “Кара-Шоро”, “Жер-Капчыгай”, “Кара-Суу” каналдары тейленет.
 Район боюнча 40 даана ар кандай суу курулмалары аркылуу сугат жерлерге суу жеткирилет.
 Ички чарба аралык каналдар суу пайдалануучу бирикмелердин жоопкерчилигине өткөрүлүп берилген.
 2001-ж. суу пайдалануучулардын “Каныш-Кыя суу” ассоциациясы түзүлгөн.
 Каналдарды оңдоп-түзөө иштери АРиС, ПРООН тарабынан бөлүнгөн каражаттардын эсебинен жүргүзүлүп келет.
 Мекемени С.Сманалиев (1980-82), А.Бексариев (1982-87, 1990-94), Д.Абдрахманов (1987-90), С.Кошбаев (1994-99), 1999-жылдан М.Суранов жетектеп келет.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району